ORDE do 15 de xaneiro de 1997 pola que se completa a normalización das memorias dos hospitais do Servicio Galego de Saúde.
CONSELLERÍA DE SANIDADE E SERVICIOS SOCIAIS — I. DISPOSICIÓNS XERAIS — 12/02/1997

Tradicionalmente tódolos hospitais do sistema nacional de saúde veñen elaborando resumos anuais dos principais datos de estructura e actividade configurándose como elementos básicos de consulta.
Dado o grao de complexidade dos datos recollidos, as diferencias de tratamento poden limita-la utilidade desta fonte de información, por iso se publicou a Orde do 26 de xuño de 1995 (DOG nº 138, do 19 de xullo de 1995), pola que se regula a normalización das memorias dos hospitais do Servicio Galego de Saúde. O modelo que se elabora nesta orde serve de base para a normalización das memorias dos hospitais, posibilitando as comparacións entre centros e os tratamentos agregados de información.
De acordo co sinalado, melloraría aínda máis a súa utilidade o establecer uns criterios mínimos de homoxeneidade sobre a estructura física e calidades das memorias de tódolos hospitais do Sergas.
En consecuencia, en uso das facultades que me confire os artigo 34.3º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 22 de octubre.
DISPOÑO:
Artigo 1º
O formato das memorias de actividade dos hospitais do Servicio Galego de Saúde adaptarase ás características técnicas establecidas no anexo I.
Artigo 2º
Para lle dar cumprimento ó disposto no apartado c do artigo 6 do Decreto 316/1990, do 8 de xuño, (DOG nº 118, do 19 de xuño de 1990), polo que se regulan as publicacións da Xunta de Galicia, as memorias dos hospitais presentaranse na Secretaría Xeral - Servicio de Documentación, Publicacións e Estudios, da Subdirección Xeral de Información Sanitaria.
O expediente que se presentará no Servicio de Documentación, Publicacións e Estudios, para aprobación da obra pola comisión permanente de publicacións constará de:
-O impreso que se facilitará na Secretaría Xeral do Sergas.
-Unha proba da cuberta e contracuberta do libro en cor.
-Maqueta de páxinas interiores con especificacións da caixa, familia de letra, tamaño, etc.
Disposición derradeira
A presente orde entrará en vigor o día seguinte o da súa publicación no Diario Oficial de Galicia.
Santiago de Compostela, 15 de xaneiro de 1997.
José María Hernández Cochón
Conselleiro de Sanidade e Servicios Sociais
ANEXO I
1. Formato das memorias:
DIN- A4.
2. Tipo de papel:
*Interior:
TORRAS PAPEL
Creaprint 115 g/m.
*Cuberta e contracuberta:
TORRAS PAPEL
Creagloss 250 g/m.
3. Número de tintas:
Dúas tintas como máximo para o interior, excepto as gráficas de datos estatísticos.
Na cuberta do libro na parte inferior central deberá levar impreso o texto Xunta de Galicia.
No lombo do libro deberá leva-lo escudo da Xunta de Galicia na parte inferior e máis enriba o título do libro.
Na contracuberta deberá levar impreso:
1º O anagrama da Xunta de Galicia no que figure o nome da consellería, respectando o disposto nas normas de imaxe corporativa para a Xunta de Galicia.
2º O anagrama do Sergas, respectando o disposto nas normas de imaxe corporativa para o Servicio Galego de Saúde.
3º O anagrama do hospital.
907